Andreas Kneller

Andreas Kneller (1649–1724) var en tysk komponist og organist i den nordtyske orgelskole.

 Liv 
Andreas Kneller ble født inn i en kunstnerfamilie, både hans eldre bror Godfrey Kneller og faren  var billedkunstnere. Intet er kjent om Knellers musikkopplæring, men han kan ha vært elev av Franz Tunder som var organist ved Marienkirche i Lübeck eller hos sin onkel Matthias Weckmann, organist ved Sankt Jacobi i Hamburg.

I 1667 ble Kneller utnevnt til  Melchior Schildts etterfølger som organist ved . Etter forslag fra Johann Adam Reincken fikk han 1. desember 1685 organistposten ved St.-Petri-Kirche i Hamburg. Året etter giftet han seg med Reinckens datter, Margaretha Maria.

Kneller pensjonerte seg i 1723 og svigersønnen Jakob Henke, som hadde vikariert som organist siden 1717, overtok formelt organistposten ved St.-Petri.

 Verk 
Det finnes kun noen få bevarte orgelverk av Kneller. Disse er typiske for den nordtyske barokke toccata-formen: frie passasjer som alternerer med fugale seksjoner. Athanasius Kircher  beskrev stilen som helt fri og dermed som en variant av stylus phantasticus.

 tre fullstendige preludier (i F-dur, G-dur og d-moll) og enkelte fragmenter, som 
 en partita med åtte variasjoner over Nun komm der Heiden Heiland.

Det er bevart et orgel-Te Deum av «A. Kniller», men det antas at dette er det eneste kjente verket etter en komponist ved navn Anton Kniller.

 Referanser 

 Litteratur 
 Klaus Beckmann: Sämtliche Orgelwerke. Breitkopf & Härtel, Wiesbaden 1987
 G. Guillard: Andreas Kneller. I Gilles Cantagrel (red.): Guide de la musique d’orgue. Éditions Fayard 1991, ISBN 2-213-02772-2

 Eksterne lenker 



Kategori:Barokkomponister
Kategori:Tyske komponister
Kategori:Nordtyske orgelskole
Kategori:Personer fra Lübeck